text: Du skal ikke gemme dig, bare fordi du har Parkinson
  07 september 2014 kl. 09.31
  Parkinson-ramte nord og syd for grænsen mødes i dag i Sønderborg. Mange af dem er ellers tilbøjelige gemme sig væk.
  Mennesker, der er ramt af Parkinson, har mulighed for at blive udfordret i dag.
  Den første udfordring er at forlade hjemmet, fordi man som Parkinson-ramt ofte er tilbøjelig til at putte sig og undgå aktiviteter, lyder det fra Ejner Schmidt, der er formand for Parkinson Sønderjylland.
  Den anden er ? at man skal ud at vandre på Gendarmstien fra Sønderborg Slot til Sønderskoven.
  - Det var vigtigt for os, da vi planlagde vandringen, at alle kunne deltage, uanset hvor godt eller dårligt gående, man er. Ruten er asfalteret det første stykke, hvilket betyder, at også medlemmer i kørestol og med rollator kan komme frem. Og så er der arrangeret opsamling med bus for deltagere som ikke kan gå hele turen, siger Ejner Schmidt.
  Bag arrangementet står Parkinson-foreningerne i Sønderjylland og i Schleswig-Holstein.
  - Det er events som denne, der styrker og løfter. De Parkinson-ramte vinder ved at mødes med andre og få en oplevelse. Foreningerne vinder ved at dele viden og indhente faglige oplægsholdere, som løfter vidensniveauet. Og det grænseoverskridende samarbejde vinder. Jeg kan kun glæde mig over sådan en event, siger Stephan Kleinschmidt, formand for udvalget for kulturel og regional udvikling i Sønderborg Kommune.
   
  Parkinson er en af de almindeligste neurologiske sygdomme. Den er enkronisk lidelse, som langsomt bliver værre. Den kan ikke helbredes. 7.000 mennesker i Danmark og 400.000 iTyskland har sygdommen.Gennemsnitalderen ved diagnosestillelse er 61 år, men sygdommenoptræder også hos yngre personer helt ned i slutningen af 20?erne.Hovedsymptomerne på Parkinson er rysten, muskelstivhed oglangsomme træge bevægelser.
  
  